Johan 4. døde den 1. november 1399 og blev efterfulgt af hans og Johannes søn [[Johan 5., hertug af Bretagne|Johan 5.]]. Hendes søn var stadig mindreårig, hun blev gjort til hans værge og Bretagnes regent mens han var mindreårig. Ikke længe efter tilbød [[Henrik 4. af England|Kong Henrik 4. af England]] at gifte sig med hende. Tilbuddet om ægteskab blev givet ud fra gensidig personlig præference og ikke på grund af en dynastisk forbindelse. I følge ''Encyclopædia Britannica'' var der opstået kærlighed mellem Johanne og Henrik, mens han boede ved det bretonske hof efter hans forvisning fra England. Johanne svarede positivt på tilbuddet, men erklærede, at hun ikke kunne acceptere det, før hun havde bragt anliggender i Bretagne i orden og sørget for hertugdømmets og sine børns sikkerhed.<ref name="Strickland">Strickland, Agnes. Lives Of The Queens Of England From The Norman Conquest. — L.: Bell and Daldy, 1864. — Т. I (I/VI). — P. 455—496.</ref>
Historie